Lolland-Falsters Stifts-Tidende, 1835-01-13
Fyen er det kommet til Proces i Anledning af Valgmødet i det 15de Landdistrict. En betydelig Deel af de Vælgende havde til et vist Moment givet en Arvefæster deres Stemme, som Deputeret, saa at han havde et overveiende Antal Stemmer for sig. Da indtraf den Omstændighed, at, idet Valgene foretoges i en Kro, det Rygte udspredtes, at den omtalte Arvefæster var under Justitiens Tiltale, og at derfor Valget af ham vilde ansees for ugyldet – hvilket Rygte almindelig erklæres for grundfalsk ; heraf blev alligevel Følgen, at Manden fra det Øieblik af ingen flere Stemmer fik, og hverken blev Deputeret eller Suppleant. Han har senere indstævnet Vedkommende for en Politiret og nedlagt Paastand og Æresopreisning. Sagen er ikke bleven forligt; men svæver for Retten. At Geniet, hvor det findes hos Mennesket, viser sig i alle Situationer og paa ethvert Dannelsestrin, som oftest uden al Jndvirkning udenfra, og ligesom baner sig selv sin Vei, bevise Smedesvendene, Tvillingbrødrene Møller fra Varde, et Par 19-aarige Ynglinge, hvis Opfindelsesaand, blottet for alle de skjønne Fordeele, som en omhyggelig og hensigtsmæssig Opdragelse er i Stand til at give sine Pleiebørn, har frembragt et Kunstproduct, som visseligen fortjener den Opmærksomhed, det af af høie Vedkommende er bleven tildeelt. Det bestaaer i et Jern-Pengeskrin af Middelstørrelse, som er sammensat af solide og dobbelte Jernplader, samt overalt indlagt med polerede Staffer, og overhovedet af et ret smukt og ziirligt Arbeide. Naar Skrinet er lukket, er det for dem, som ere ubekiendte med dets Jndretning, ikke muligt at see, hvor det skal oplukkes, og ifald en Uvedkommende, enten ved Nøgler eller ved Bryde-Jnstrumenter, vil forsøge at aabne det, ville der strax, saafremt Laaget tages kun en halv Tomme høit op, nedspringe to Staffer og i samme Øieblik affyres to Pistoler, som ere skjulte indvendig og ligge i en convergerende Retning til hinanden, hvorpaa Skrinet endda ikke vil kunne aabnes saavidt, at Pengene eller Kostbarhederne kunne udtages. For Skrinets Eier derimod, eller for Enhver, der er bekjendt med dets Mechanisme, bortfalder naturligviis det Farefulde ved Oplukningen. – Dette Skriin, som af Professorerne for de skjønne Kunster er bleven anbefalet paa det Bedste og værdiget til at faae Plads paa Kunst-Udstillingen i Kjøbenhavn forrige Sommer, har senere staaet paa den industrielle Udstilling, men formedelst dets høie Værdi ikke kunnet modtages til Bortlodningen. Hs. Majestæt Kongen, der ved sin Viisdom overalt og bestandigt veed at finde det sande Geni, og ved sin uindskrænkede faderlige Omforg drager det ud af sit Mørke, paa det Huldrigste opmuntrer, pleier og understøtter det, har heller ikke overseet de omtalte unge Kunstnere, men med landsfaderlig Omhu taget sig af deres videre uddannelse, saa at de engang kunne blive duelige Mænd i deres Kald og nyttige Borgere for Staten. Et lignende Mord, som det meget omtalte, der forleden forefaldt paa Chausseen imellem Bramstedt og Quickborn, blev i Natten til den 10de Novbr. sidstl. begaaet paa Lischniz Mark, i det Lauenborgske, paa en ung Reisende. Mistanken faldt strax paa en Muursvend, ved Navn Burchard, eller Buchart, som var fulgt fra Lauenborg med den Dræbte. Forfulgt med Stikbreve, blev han anholdt i Coslin, og i hans Randsel fandtes da, foruden 36 Rd. i Penge, flere Sager, som tilhørte en allerede tidligere myrdet Mand, Dr. Koblingk i Elbing, Burchards Hjem. Betynget med Lænker og ledsaget af Gensd'armer, er den saaledes for dobbelt Mord Mistænkte bleven transporteret til Lauenborg, hvorfra han formodentlig senere vil blive udleveret til Elbing.